கேள்வி: நான் இனப்படுகொலையைக் கண்டேன்: இலங்கையின் கொலைக் களங்களுக்குள் என்பது என்ன?
பதில்: }} ''"நான் இனப்படுகொலையைக் கண்டேன்: இலங்கையின் கொலைக் களங்களுக்குள்"'' (''I Witnessed Genocide: Inside Sri Lanka's Killing Fields'') என்பது 2011 ஆம் ஆண்டு இந்தியா செய்தித் தொலைக்காட்சியான ஹெட்லைன்ஸ் டுடேவின் பிரியம்வதா பஞ்சபகேசன் இயக்கிய புலனாய்வு ஆவணப்படமாகும். ஈழப் போர் உயிர் பிழைத்தவர்கள் குறித்து செய்தி சேகரிக்க பிரியம்வதா வன்னி (இலங்கை) இரகசியமாகச் சென்றார். இந்த ஆவணப்படம் இலங்கைப் படைத்துறை வேதியியல் ஆயுதம் மற்றும் கொத்துக் குண்டு பயன்படுத்தி, வான்வழியாக குண்டுவீசி, பீரங்கித் தாக்குதல்களினால் ஆயிரக்கணக்கான பொதுமக்களைக் கொன்றது மற்றும் அவர்களுக்கான அடிப்படை உரிமைகளை தொடர்ந்து மறுத்தது போன்ற நிகழ்வுகளை விவரித்து, அதை போரில் உயிர் பிழைத்தவர்களுடனான நேரடி நேர்காணல்களுடன் ஒளிபரப்பியது. 2012 ஆம் ஆண்டு புது தில்லியில் நடைபெற்ற செய்தி தொலைக்காட்சிக்கான விருதில், ஆவணப்படத்திற்காக மதிப்புமிக்க "சிறந்த புலனாய்வு செய்தி அறிக்கை" என்ற விருதைப் பிரியம்வதா பெற்றார். இந்திய நாடாளுமன்றம் இரு அவைகளிலும், தமிழ்நாடு சட்டப் பேரவை நடந்த விவாதங்களின் போது ஆவணப்படத்தின் விசயங்கள் குறித்து மேற்கோள் காட்டப்பட்டன.